Pressemeddelelse

17. oktober 2018



**Matthesens arenashow slår alle forsalgsrekorder!**

***Anders Matthesens shows har altid solgt godt. Men med 75.000 solgte billetter kun otte dage inden premieren på jubilæumsshowet ”Anden 25”, har Matthesen slået alle sine hidtidige forsalgsrekorder. Hos [Ticketmaster.dk](http://ticketmaster.dk/" \t "_blank) er det stadig muligt at købe billetter til de få shows i Royal Arena og Jyske Bank Boxen som endnu ikke er udsolgt.***

Udsigten til at opleve Anders Matthesen i et storstilet arenashow i anledning af hans 25-års jubilæum har i den grad fået fans og publikum op af stolene. Med godt en uge til premieren er der solgt hele 75.000 billetter – et eksplosivt billetsalg der slår alle Matthesens hidtidige forsalgsrekorder! Matthesens sølvbryllup med standup’en markeres med i alt syv megashows i Royal Arena (København) og Jyske Bank Boxen (Herning) fordelt på to weekender, og begge steder går billetterne som varmt brød. Så hvis man vil nå at opleve ”Anden 25” – Matthesens til dato mest spektakulære og enestående show som end ikke udkommer på DVD – er der stadig få billetter til salg via [Ticketmaster.dk](http://ticketmaster.dk/" \t "_blank).

**Om showet**

‘Anden 25’ bliver det absolut største og mest spektakulære comedy-show på dansk jord nogensinde: Matthesen fylder de enorme arenaer med en kæmpemæssig produktion med flere storskærme, scener i to etager, catwalk og et væld af happenings. Kort sagt: Dét her bliver en fantastisk showoplevelse udover det sædvanlige, lige meget om man sidder på første række eller på øverste balkon, så publikum skal finde rysleren og festhatten frem og forberede sig på konfetti i håret og ondt i kæber og mavemuskler.

**Med venlig hilsen**  
Have Kommunikation

**For yderligere information, kontakt venligst:**

Anja Linnet // [anja@have.dk](mailto:anja@have.dk) // 22655348

**Fakta om *Anden 25*:**

Spillesteder:

Royal Arena, København: 25. og 26. oktober 2018 kl. 19.30

Royal Arena, København: 27. oktober 2018 kl. 15.00 og 20.00

Jyske Bank Boxen, Herning: 1. og 2. november 2018 kl. 19.30

Billetbestilling:

Billetter til **Royal Arena** og **Jyske Bank Boxen** kan købes her:

<https://www.ticketmaster.dk/artist/anders-matthesen-billetter/873935>

Billetpriser:

Fra: Fra 370,- til 675,- plus gebyr